ПЕРШЫНЕЦ нашчадных хлебаробаў Васіль АКУЛІЧ пасля заканчэння вясковай васьмігодкі вырашыў працягваць справу продкаў. Па накіраванні лельчыцкага калгаса “Дружба” паступіў на агранамічнае аддзяленне Чырвонабярэжскага саўгаса-тэхнікума, і праз чатыры гады вучобы вярнуўся ў гаспадарку спецыялістам. Завочна закончыў і агранамічны факультэт Беларускай дзяржаўнай сельскагаспадарчай акадэміі. Пачынаў калгасным брыгадзірам, працаваў дырэктарам саўгаса, начальнікам Лельчыцкага і Лагойскага раённых упраўленняў сельскай гаспадаркі і харчавання, старшынёю Любанскага райвыканкама, першым намеснікам старшыні Мінскага аблвыканкама. Практычную дзейнасць у сельскай гаспадарцы сумяшчаў з навуковай. Двойчы давялося абараняць кандыдацкую дысертацыю. Атрымаў дыплом кандыдата сельскагаспадарчых навук. Другі год Васіль Іванавіч узначальвае ААТ “Кіруючая кампанія холдынга “Агракамбінат “Мачулішчы”, што побач з беларускай сталіцай. Выбіраўся дэпутатам Мінскага абласнога Савета. За плённую працу адзначаны Ганаровымі граматамі Палаты прадстаўнікоў Нацыянальнага сходу, Мінсельгасхарча, Гомельскага і Мінскага аблвыканкамаў.